„SALÁTA”
 Zöld tippek zöldülő iskoláknak

2005. december

1. Jótékonysági vásár a gyömrői állatotthonért

	Az Aktív Menhelysegítők Köre karácsonyi vásárt szervez a gyömrői árvácska állatotthon megsegítésére

2. Karácsonyi csomagolás ötletesen

	Praktikus ötleteket olvashatunk az Édenkert Online-on Bálint Andrástól a környezetbarát csomagolás lehetőségeiről. http://www.edenkert.hu/index.php?menu=cikk&rovatid=83&cikkid=440

3. Szelídítsd meg a csalánt! - gyógynövények szerepe az óvodai, iskolai nevelésben

	Az Esztergomi Környezetkultúra Egyesület folytatja „Szelídíts meg a csalánt!” környezeti nevelési programját. A program célja környezetünk állapota és egészségünk közötti összefüggés alapján elvek helyett a gyakorlatban alkalmazva ismerkedjenek meg a különböző korú gyerekek a gyógynövények szerepével a betegségek megelőzésében. Kerüljenek szorosabb kapcsolatba a gyógyító hatású növényekkel, ne csak a boltok polcain, zacskókban lássanak gyógynövényt, ismerjék meg természetes környezetükben azokat, ültessék, gondozzák maguk, ismerjék meg felhasználásukat, hatásaikat. Mindezzel közelebb kerülhetnek a természeti környezethez, szokásaikat, tudatukat az egészséges életvitel felé terelhetjük. 
	A program során cél, hogy minél szélesebb körű ismereteket adjanak át a közreműködő oktatási intézményeknek gyógynövényismerettel, terepi programmal, bemutató-kóstolóval, gyógynövénykert kialakításával, a gyógynövények sokrétű felhasználásának megismerésével. A foglalkozásokhoz apró emléktárgy készítése is tartozik (illatpárna, levendulazsák, karácsonyi illattál, stb.) Információk: Horváth Zoltán, Esztergomi Környezetkultúra Egyesület 2500 Esztergom, Bajcsy Zs. u. 4., 33/400-150, 

4. Balogh János Országos Környezet-és Egészségvédelmi Csapatverseny

		A Herman Ottó Környezetvédelmi Oktatóközpont  Bem József Általános Iskola, a 2005/2006-os tanévre meghirdeti a Balogh János Országos Környezet- és Egészségvédelmi Csapatversenyt a 12-14 éves korosztály számára A verseny célja: a tizenéves korosztály legyen tisztában a különböző környezeti problémák környezet- és egészségügyi hatásaival, ismerje meg a lehetséges megelőzési módokat. Érdeklődni: Nagyné Horváth Emília 1101 Bp. Hungária-krt. 5.-7. Tel/Fax: 06-1/261-6786,  Jelentkezési határidő: 2006. január 14.

5. Minősített erdei iskola szolgáltatások adatbázisa

	Az adatbázis a 2005-ben minősített erdei iskola szolgáltatásokat tartalmazza. Az adatbázis jelenleg ezeket az erdei iskola programokat rendszerezi. A minősítés arra is jogosítja a szolgáltatót, hogy e programok elvégzéséről tanúsítványt állítson ki a résztvevő gyerekek számára. A követelményrendszer letölthető a  honlapról. Az adatbázisban jelenleg 57 erdei iskola szolgáltató programja található: 

6. Komplex programok diákoknak, pedagógusoknak

 		Az Ösvény Komplex Terepi Oktató és Szolgáltató Csoport pedagógusoknak, programszervezőknek, gyerek és felnőtt csoportoknak kínál programokat a szenzitivitástól a mérésekig, az ősi hagyományoktól a tudományig sokféle összeállításban. Tantervbe beépíthető pedagógusra és csoportra szabott foglalkozások komplex, oktatási módszerekkel, játékok, közösség erősítése, elkészítése, beadása egy- és többnapos gyakorlatok, táborok, kinti és benti foglalkozások erdei iskolai foglalkozások feladatlapok, pedagógiai segédanyagok összeállítása. Információ, jelentkezés: Rogovszky Zoltán 06-30/594-8327, részletek: http://osvenyprogramok.tar.hu

7. Bezárják a Környezeti Nevelési és Kommunikációs Pogramirodát

		2005. december 31-én megszűnik a KöNKomP. Az oktatási és a környezetvédelmi minisztérumok által létrehozott, majd később a suliNova Kht-ba betagozott irodánkat az Oktatási Minisztérium pénzhiányra hivatkozva számolja fel. Másik fenntartónk, a Környezetvédelmi és Vízügyi Minisztérium, ahogy az elmúlt két évben sem, a jövőben sem biztosít működési forrást. Az irodát 1999-ben, egy, a környezeti neveléssel kapcsolatos állami szerepvállalásról szóló együttműködési megállapodással alapította a két minisztérium. E megállapodást 2002-ben megújították, s 2008-ig volna érvényben. Akkor még annyira komolyan gondolták, hogy 2003-ban egy másik miniszteri aláírásokkal jegyzett együttműködési megállapodás is létrejött, immár négy minisztérium között, vállalva az Erdei Iskola Program 2008-ig szóló, minimum évente hatszáz millió forint értékű támogatását. Az írásba foglalt ígéretek dacára, a miniszteri kötelezettségvállalással ellentétben, 2006-tól az Erdei Iskola Program sorsa is rendkívül bizonytalanná vált. Mindez nem csupán a korábban elhangzottaknak mond ellent, de a világ meghatározó törekvéseinek is, talán szimbolikusan éppen abban az évben, amikor az ENSZ meghirdette Nevelés a Fenntartható Fejlődésért Évtized programját. E programban az ENSZ felhívja a világ országait és kormányait, hogy fejlesszék és támogassák mindazon oktatási kezdeményezéseket, melyek bolygónk természeti, gazdasági és társadalmi egyensúlyát biztosító tudás terjesztését célozzák.
		Értetlenül állunk a döntés előtt. Miközben nemzetközi színtéren, vagy éppen az Európai Unióban – melynek 2004 májusa óta hazánk is tagja – a fenntartható fejlődés, a környezetvédelem, és hozzájuk kapcsolódó szemléletformálási tevékenységek egyre nagyobb hangsúlyt kapnak, Magyarországon pont ennek ellenkezője tapasztalható. A mintaértékű tárcaközi összefogással elindított Erdei Iskola Program anyagi lehetőségei 2005-re visszaestek a 2001-es szintre; az elindított fejlesztésekre nincs pénz, a program további sorsáról semmit nem tudni. A környezetvédelmi tárca prioritásai között az elmúlt években folyamatosan csökkent a környezetvédelmi oktatás-nevelés jelentősége s ezzel együtt finanszírozása. A látszat fenntartását célzó kommunikáción túl más tárcák sem támogatják anyagilag ezeket a tevékenységeket. Számos, a fenntarthatóság, és a környezetvédelem ügyét felvállaló, annak értékeit terjesztő civil és állami szervezet küzd folyamatos pénzhiánnyal, még projektszintű finanszírozást is csak nehezen találva, mintha e témák és elvek a mai világban nem lennének fontosak. (Kovács Enikő, Kovács Etelka, Marosváry Péter, Takács Eszter, KöNKomP)

8. 

	A Raiffeisen Bank Csoport, Kelet- és Közép-Európa bankszektorának egyik fő szereplője két ösztöndíjat biztosít Magyarországról érkező hallgatók részére a “Megújuló Energia Közép- és Kelet-Európában” MSc program elvégzéséhez.Az ösztöndíjakat egy zsűri ítéli oda egyenként 10.000 euro értékben. Fellebbezés nem lehetséges. A nyertest tájékoztatjuk. Jelentkezés: küldje el önéletrajzát, motivációs levelét, valamint a jelentkezési lapot e-mailben a  címre. Beérkezési határidő: 2005 december 20. Információ:Vienna University of Technolog,Continuing Education Center, Mag. Petra Aigner Fon: +43 / (0)1 / 58801-41710, Fax: +43 / (0)1 / 58801-41799, 

9. Az anyagiasság súlyos ára – könyvajánló

	Az anyagi javak túlzó mértékű fogyasztása egyúttal saját élőhelyünk, a Föld elfogyasztása is, tehát az ökológiai krízis fontos oka. Ráadásul az anyagias, fogyasztói életszemlélet még csak elégedetté sem tesz bennünket - bolygónkat boldogtalanul fogyasztjuk el. Tim Kasser, a még csak a harmincas évei végén járó, ám máris számos sokat citált publikációt jegyző amerikai pszichológus részben saját kutatásai alapján járja alaposan körül az anyagiasság kérdéskörét. Mindezt tudományos igénnyel, ám mégis közérthetően és érdekesen teszi. Elsősorban az egyénre és az emberi kapcsolatokra koncentrál, ám néhány oldalon kitér arra is, hogy az anyagiasság előtérbe kerülése Földünket is komolyan veszélyezteti, s ezáltal saját és élőlénytársaink létének környezeti feltételeit ássa alá. A szerző a diagnózis mellett szerencsére a terápiát sem feledi: a záró fejezet a „Hogyan lehet mindezen változtatni?” címet viseli.
	Az eredetileg 2002-ben megjelent könyv magyar kiadása dicséretes módon gazdagabb az eredetinél, mivel ráadásként Kasser három új tanulmányát is tartalmazza. Az „Emberközpontú pszichológia” sorozat negyedik köteteként megjelent magyar verzió egyébként is elismerést érdemel. Mindenki tapasztalhatja, hogy manapság mennyi rosszul fordított, igénytelenül gondozott kötet jelenik meg, közöttük számos olyan is, amely jobb sorsot érdemelt volna. Nos, a Kasser-könyv üdítő kivétel. Turóczi Attila fordítása korrekt, V. Komlósi Annamária sorozatszerkesztő okos és informatív utószót írt, ráadásul a magyar kiadás gondozói nem voltak restek név- és tárgymutatót összeállítani, szómagyarázatot készíteni, valamint a témához kapcsolódó magyar nyelvű olvasmányokat ajánlani számunkra. Tartalom és forma tehát egyaránt minőségi. (Takács-Sánta András) Ursus Libris 2005, 352 oldal, 2850 Ft.

10. A globális képzésről

	A IV. Ökoiskola Országos Találkozón a BOCS Alapítvány globális képzési előadásában  szemléltetésként használt globális képzés animációk megtalálhatók a http://bocs.hu oldalon. Továbbá összefoglaló bemutatót találunk a golbálids képzésről az alábbi címen: http://bocs.hu/index.php?&t=/fdk/minden.php?d=1054

11. Gyátávirattal a visszaváltható üvegek megmentéséért - a HuMuSz kampánya
A visszaváltható pezsgősüvegek eltűnése kapcsán a HuMuSz mindenkit arra kér, hogy írjanak Kóka János gazdasági és Persányi Miklós környezetvédelmi minisztereknek. Minisztereink az , év végéig gyűjtjük az aláírásokat és elküldjük a két érintett tárca vezetőjének. 

12. Visszaveszik a patikák a gyógyszerszemetet

	December elsejétől az ország összes patikájában kötelesek visszavenni a gyógyszerszemetet. A visszagyűjtés költségeit a gyógyszergyártók állják, akik ígérik emiatt nem növekednek a készítmények árai. A lejárt szavatosságú gyógyszer veszélyes hulladék, ezért van szükség az összegyűjtésére. Így elkerülhető az is, hogy a szemétből kiguberált szereket piacokon értékesítsék. Az összegyűjtött anyagokat veszélyeshulladék égetőben ártalmatlanítják.